Касьцёл Сьвятога Міхала Арханёла і кляштар бэрнардынаў (Мазыр)

**Касьцёл Сьвято́га Міха́ла Арханёла і кля́штар бэрнарды́наў** — помнік архітэктуры XVIII стагодзьдзя ў Мазыры. Знаходзіцца насупраць замка, на гістарычнай Замкавай вуліцы. У 2-й палове XIX ст. улады Расейскай імпэрыі гвалтоўна перарабілі касьцёл пад царкву Маскоўскага патрыярхату. Твор архітэктуры барока, мастацкае аблічча якога пацярпела ў выніку маскоўскай перабудовы. Аб’ект Дзяржаўнага сьпісу гістарычна-культурных каштоўнасьцяў Беларусі.

Комплекс складаецца з касьцёла і кляштарнага корпуса. У наш час у будынках дзее сабор Сьвятога Міхала Арханёла і манастыр Беларускага экзархату Маскоўскага патрыярхату.

## Гісторыя

### Вялікае Княства Літоўскае
У 1645 годзе з фундацыі палкоўніка Стэфана Лозкі ў Мазыры збудавалі драўляныя касьцёл і кляштар бэрнардынаў. За часамі вайны Маскоўскай дзяржавы з Рэччу Паспалтіай (1654—1667) маскоўскія войскі зруйнавалі комплекс.

У 1760—1778 гадох з фундацыі Казімера Аскеркі вялося будаваньне мураванага касьцёла і кляштарнага корпуса. Пры кляштары існавалі бібліятэка і пачатковая школа.

### Пад уладай Расейскай імпэрыі
Па другім падзеле Рэчы Паспалітай (1793 год), калі Мазыр апынуўся ў складзе Расейскай імпэрыі, касьцёл і кляштар працягвалі дзеяць. Па здушэньні вызвольнага паўстаньня (1830—1831) у 1832 годзе расейскія ўлады ліквідавалі кляштар і гвалтоўна адабралі будынак у Сьвятога Пасаду. У колішнім кляштарным корпусе разьмясьціліся адміністрацыйныя ўстановы і шпіталь.

Па здушэньні нацыянальна-вызвольнага паўстаньня (1863—1864) маскоўскі гаспадар Аляксандар II асабістай пастановай загадаў перарабіць касьцёл пад царкву Ўрадавага сыноду Расейскай імпэрыі (Маскоўскай царквы): 5 верасьня 1865 году касьцёл пераасьвяцілі.

### Найноўшы час
У 1930-я гады савецкія ўлады зачынілі царкву і разьмясьцілі ў будынку вязьніцу НКВД у Палескай вобласьці.

У 1990-я гады комплекс перадалі Беларускаму экзархату Маскоўскага патрыярхату.

## Архітэктура

### Касьцёл
Касьцёл — 3-нэфавая 2-вежавая базыліка з 5-граннай апсыдай. Галоўны 3-часткавы фасад падзяляецца зьвязкамі пілястраў і прафіляванымі карнізамі. Уваходны партал завяршаецца фігурным шчытом зь нішай. 3-ярусныя вежы злучаюцца 3-кутным шчытом ў аснове і маюць элемэнты клясыцызму. Рытм бакавых фасадаў ствараюць лучковыя аконныя праёмы і лапаткі ў прасьценках.

Унутраная прастора падтрымліваецца 6 масіўнымі слупамі. Цэнтральны нэф перакрываецца цыліндрычнымі, бакавыя — крыжовымі скляпеньнямі на падпружных арках. У алтарнай частцы захаваўся ляпны прысьценны алтар з глёрыяй у завяршэньні. Над скляпеністым нартэскам месьцяцца хоры з плястычна ўвагнутым парапэтам, дэкараваным аркатурай. Пад апсыдай знаходзіцца скляпеністая крыпта.

### Кляштар
Кляштарны корпус — Г-падобны ў пляне будынак, які далучаецца да касьцёла з ўсходняга боку. Плян калідорны з аднабаковым разьмяшчэньнем кельляў і заляў-трапезных у тарцы. Будынак перакрываецца крыжовымі скляпеньнямі.

## Галерэя

### Гістарычная графіка

Mazyr, Zamkavaja, Bernardynski. Мазыр, Замкавая, Бэрнардынскі (H. Lajbovič, 1760).jpg|XVIII ст.
Mazyr, Bernardynski. Мазыр, Бэрнардынскі (1842).jpg|1842 г.
Mazyr, Zamkavaja. Мазыр, Замкавая (1865).jpg|1865 г.
Mazyr, Michajłaŭskaja-Zamkavaja. Мазыр, Міхайлаўская-Замкавая (1865).jpg|4.03.1865 г.


### Гістарычныя здымкі

Mazyr, Kalinik. Мазыр, Калінік (1908).jpg|1908 г.
Mazyr, Zamkavaja, Bernardynski. Мазыр, Замкавая, Бэрнардынскі (1915).jpg|1915 г.
Mazyr, Zamkavaja. Мазыр, Замкавая (1901-17) (3).jpg|да 1918 г.
Mazyr, Zamkavaja. Мазыр, Замкавая (1901-17) (2).jpg|да 1918 г.


Mazyr, Zamkavaja. Мазыр, Замкавая (1901-17).jpg|да 1918 г.
Mazyr, Kalinik. Мазыр, Калінік (1901-17) (2).jpg|да 1918 г.
Mazyr, Prypiać. Мазыр, Прыпяць (1901-17) (2).jpg|да 1918 г.  
Mazyr, Śvidoŭskaja, Kianievič. Мазыр, Сьвідоўская, Кяневіч (1901-17) (6).jpg|да 1918 г. 

 
Mazyr, Śvidoŭskaja, Kianievič. Мазыр, Сьвідоўская, Кяневіч (1918).jpg|1918 Г.
Mazyr. Мазыр (1901-30).jpg|да 1931 г.
Mazyr, Śvidoŭskaja, Kianievič. Мазыр, Сьвідоўская, Кяневіч (1941-44).jpg|1941—1944 гг.
Mazyr, Zamkavaja. Мазыр, Замкавая (1942).jpg|1942 г.


### Сучасныя здымкі

Свята-Міхайлаўскі кафедральны сабор узімку 02.jpg|Агульны выгляд
Church of Saint Michael Archangel, Mazyr.jpg|Галоўны фасад
Свята-Міхайлаўскі кафедральны сабор узімку 01.jpg|Бакавы фасад
The altar of the cathedral in in the name of Archangel Michael (Mozyr).jpg|Інтэр’ер


## Заўвагі

## Крыніцы

## Літаратура
* 
* 

## Вонкавыя спасылкі

* 

Катэгорыя:Гісторыя Мазыру
Катэгорыя:Зьявіліся ў 1645 годзе
Катэгорыя:Рэлігія ў Мазыры
Катэгорыя:Барочныя манастыры Беларусі
Катэгорыя:Колішнія касьцёлы Гомельскай вобласьці
Катэгорыя:Храмы пад тытулам Сьвятога Міхала Арханёла
Мазыр
Катэгорыя:Збудаваньні Мазыру